શ્રી ખેડૂત સહકારી ખાંડ ઉદ્યોગ મંડળી લિમિટેડ(બારડોલી સુગર ફેક્ટરી)ની 63મી સાધારણ સભામાં સંસ્થામાં ખાંડના ઉત્પાદનની સાથે સાથે બાયપ્રોડક્ટ પ્લાન્ટ નાંખવા અંગે વિચારણા કરવામાં આવી હતી. જેમાં ઇથેનોલ-ડિસ્ટીલરી પ્રોજેકટ, કો-જનરેશન પાવર પ્રોજેકટ અને બાયોગેસ સીએનજી પ્લાન્ટ વિષે વિસ્તારથી ચર્ચા કરવામાં આવી હતી. આગામી દિવસમાં બારડોલી સુગર ફેક્ટરી દ્વારા ત્રણમાંથી સૌથી વધુ અને લાંબાગાળા માટે લાભદાયી હોય એવો પ્લાન્ટ સ્થાપવાનું નક્કી કરવામાં આવ્યું હતું.